## Затворническа и пробационна служба на Нейно Величество (HMPPS) – тестване при посещения ЧЗВ на затворници

### Какво представлява тестването при посещения?

Тестовете с устройство за страничен поток (LFD) ще се предлагат на всички посетители на затвора и хората, които те посещават. Това означава, че ако посетителите (и посещаваното от тях лице, в случай, че му се предложи тест) имат отрицателен тест за Covid-19, физическият контакт ще бъде позволен. Тестването преди посещенията ще помогне за понижаване на предаването на вируса на тези, които живеят и работят в нашите затвори и общността.

**Това в кои затвори се прилага?**

Тестването преди посещенията се прилага във всички затвори в Англия

### Кой вид тест ме молят да направя?

Ако имате насрочено посещение ще Ви помолят да си направите тест с устройство за страничен поток (LFD) в деня на визитата или преди нея. Той представлява натривка от носа и гърлото, а резултатите стават ясни до 30 минути.Това е същият вид тестване, което се предлага към момента в общността, включително в училищата и домовете за грижи. Възможно е понякога то да не може да се направи, но не се тревожете - това няма да засегне Вашето посещение.

**Моите посетители също ли ще си направят тест?**

Ще помолил и Вашите посетители да си направят тест с устройство за страничен поток (LFD) преди посещението. Физическият контакт по време на визитата ще бъде позволен, ако резултатът от теста на Вашите посетители е отрицателен.

### Защо да си правя тест с устройство за страничен поток (LFD)?

Ако в деня на вашето посещение се предлага тестване - ако си направите LFD тест и той е отрицателен, ще Ви бъде позволено да имате физически контакт с Вашия посетител, при условия че неговият тест също е отрицателен. Ако в деня на посещението не е възможно да се тествате, Вие може да имате физически контакт с посетителите Ви, при условия, че те са се тествали и резултатите са отрицателни.

Молим Ви да правите всяко тестване, което се предлага в затвора. Тестването е по желание, но то ще ни помогне да установим евентуалните случаи, преди те да дойдат в затвора и съответно ще понижи вероятността да се налага да ограничаваме своите режими в бъдеще.

Затворите са закрита среда и вирусът може бързо да се разпространи сред нейните обитатели.За да избегнем епидемията от вируса в затвора, в допълнение към вече въведеното редовно тестване на персонала, ние молим посетителите и затворниците да си направят тест с устройство за страничен поток (LFD) преди посещението.Избягването на бъдещи епидемии е изключително важно, за да ни се позволи да разработим допълнително своите режими и да подобрим посещенията.

### Трябва ли да си направя теста, за да получа час за посещение?

Не.Тестването е по желание, но ние Ви насърчаваме да вземете участие, за да предпазите себе си, Вашите посетители и останалите обитатели на затвора. Ако не желаете да си направите тест, Вашето посещение ще се проведе, но няма да Ви бъде позволен физически контакт по време на визитата.

### Моят посетител трябва ли да доказва своя резултат от домашния тест?

Тъй като тестването е по желание, молим всички посетители да ни предоставят доказателство за резултата от техния домашен тест, направен в деня на визитата. Те трябва да покажат доказателства за резултата от този домашен тест, за да позволим физически контакт. Ако не могат да предоставят доказателства, ще им бъде предложен тест на място. Ако имат положителен резултат и не се изолират, така те ще нарушат правителствените насоки и закона.

### Какво ще се случи, ако моят посетител няма достъп до тест у дома или в общността?

Ако Вашият посетител няма достъп до тест в общността, ние ще му го предложим когато пристигне за посещението.Това може да отнеме около 45 минути, затова ще е добре да пристигнат по-рано за да могат да го направят. Посетителите трябва да пристигнат в затвора приблизително 1 час преди началото на запазеното посещение, за да разполагат с достатъчно време да се регистрират при своето пристигане и да участват в тестването

### Какво ще се случи, ако резултатът ми е отрицателен?

Ако Вашият резултат е отрицателен, както и този на посетителите Ви - може да имате физически контакт с тях по време на визитата.

### Какво ще се случи, ако не пожелая да си направя тест?

Ако не желаете да си направите тест или такъв не се предлага, при условие, че Вашите посетители са го направили и резултатът е отрицателен, може да имате физически контакт по време на визитата. Ако Вашият посетител откаже да се тества, вие не може да имате физически контакт. Вашето посещение ще се проведе.

### Какви са предимствата моите посетители да си направят домашен тест?

Тестването преди да потеглят от вкъщи ще им помогне да избегнат пътуването и след това евентуално положителен резултат при пристигането в центъра за посещения. Това ще им спести излишни пътни разходи и разочарованието в деня на посещението, ако то не може да се проведе. Научавайки, че резултатът им е отрицателен преди да пътуват, те също помагат за предпазването на общността.

### Как моите посетители могат да получат достъп до тест в общността?

Достъпът до тестването в общността може да бъде получен по много начини. Те могат да получат достъп до домашен тест чрез училищата, ако са родители или настойници на дете в средно училище. Могат също да посетят център за бързо тестване (Rapid Testing Centre), ако в района им има такъв. Другият вариант е да посетят тяхна близка аптека или уебсайта gov.uk за повече информация.

### Ако си направя тест и той е положителен, мога ли да имам посещение?

Не, ако Вие или Вашият посетител имате положителен резултат, няма да може да осъществите посещението.Това ще спомогне да се понижи риска от предаване на вируса и да се предпази общността, както и живеещите и работещите в нашите затвори.

Колко струва?

Тестът за Covid е безплатен.

### Моите посетители ще бъдат с деца, те трябва ли да бъдат тествани и кой ще проведе теста?

Не е необходимо деца на възраст под 11 години да си правят тест и им е позволен физически контакт с Вас по време на визитата. Ако детето е на възраст 11 години насърчаваме неговия родител/настойник да се съгласи да му се направи тест и той ще трябва да го проведете. Децата на възраст над 12 години провеждат теста сами. Това е съобразно програмата за тестване, въведена в средните училища. На децата на възраст над 11 години е позволен контакт с лицето, което посещават, само ако то има отрицателен резултат.

### Моят посетител физически не може да проведе теста, бихте ли го направили вместо него?

Не.Персоналът на HMPPS може единствено да обясни как да се проведе теста, но не може да го направи вместо него.Ако не може сам да проведе теста, той може да отиде до обществени центрове за тестване и неговата лекарска поликлиника.

### Аз/ моят посетител не можем да направим теста поради здравни причини.

Ако Вие или Ваш посетител не можете да участвате в тестването по здравни причини ще трябва да предоставите потвърждаващо удостоверение от Вашия личен лекар. При посещението ще Ви бъде позволено да имате физически контакт, при условие, че посетителите, които могат да направят теста имат отрицателен резултат.

### Аз или мой посетител наскоро имахме положителен PCR тест. Може ли пак да си направим тест?

Ако Вашият посетител счита, че е освободен от тестването поради положителен PCR тест в рамките на изминалите 90 дни и може да го докаже - контактът при посещението ще бъде позволен (при условие, че другите посетители от същата група имат отрицателен тест и периодът на изолация е изпълнен). Ако Вашият посетител не може да покаже доказателство, той може да си направи тест с устройство за страничен поток (LFD), за да има контакт по време на визитата.

В случай, че в рамките на изминалите 90 дни сте имали потвърден положителен резултат от PCR тест, преминали сте периода на изолация и можете да го докажете (здравният отдел може да потвърди дали PCR тестът е бил през Вашия период в затвора), физическият контакт по време на посещението ще Ви бъде позволен, при условие, че Вашите посетители също са се тествали. Ако не можете да покажете доказателство за това, може да направите тест с устройство за страничен поток (LFD), за да имате контакт по време на посещението.

### Моят посетител пътува с обществен транспорт, за да дойда за посещението.Може да се прибере с обществения транспорт, ако резултатът от теста му е положителен?

Ако възможно, насърчаваме нашите посетители да се тестват преди пътуването си до затвора. При положителен резултат от теста, ако е възможно, те трябва да ползват личен транспорт, за да се приберат у дома. Ако е наложително да пътуват с обществен транспорт трябва да спазват правителствените насоки, които включват носенето на маска за лице, поддържане на дистанция от околните и докосване на повърхности единствено с цел безопасно пътуване.

### Ако си направя тест и резултатът е отрицателен, мога ли да проведа нормално посещение без носене на маска или спазване на дистанция от 2 метра?Мога ли да имам физически контакт с моя посетител?

При всички посещения, независимо от тестването, се изисква посетителите и посещаваното лице да носат маска за лице.Ако обаче имате отрицателен резултат в деня на посещението (когато се предлагат тестове) и Вашите посетители също са с отрицателен тест, Вие може да имате физически контакт, но трябва да носите маска. От Вас ще се изиска да спазвате дистанция от околните докато се намирате в центъра за посещения и когато се придвижвате до зоната за посещения и от нея.

### Ако се съглася да си направя тест и резултатът е отрицателен: как мога да знам, че никой в стаята няма положителен резултат и че не се излагам на риск от заразяване с вируса?

Може да не знаете кой си е направил тест и кой не. Ние няма да споделяме Вашата информация с никого. От всички обаче ще се иска да спазват социална дистанция докато се придвижват до зоната за посещения и от нея, както и из центъра за посещения. Всички посетители и затворници трябва да носят маска.Насърчаваме всички да си направят тест.

### Целият персонал ли се тества?

На персонала също се предлагат тестове три пъти седмично, като част от програмата за тестване.

### В залата за посещения предлагат ли се напитки за закупуване?

Към момента не се предлагат напитки.

### Ще има ли кът за деца в залата/центъра за посещения?

Тъй като позволяваме минимален физически контакт с цел избягване разпространението на вируса, вътрешният детски кът ще бъде затворен изцяло.

### Какви занимания за деца ще се предлагат, ако детският кът е затворен?

Това е различно за всеки обект.

### Децата могат ли да имат физически контакт?

Децата на възраст под 11 години ще могат да имат физически контакт без да са си правили тест. Децата на възраст над 12 години ще могат да имат физически контакт, ако са си направили тест и резултатът е отрицателен.

### Времето за теста приспада ли се от времето за посещението?

Не, тестът ще се проведе преди посещението и ще може да използвате отпуснатото Ви време.Тестът ще отнеме приблизително 45 минути, включително регистрацията и времето за получаване на резултата. Посетителите ще трябва да пристигнат в сградата около 1 час преди началото на запазеното посещение, за да разполагат с достатъчно време да се регистрират и участват в тестването.**Ако могат да предоставят доказателство за отрицателен тест с устройство за страничен поток (LFD) направен в деня на посещението, няма да е необходимо да правят тест в затвора и да пристигат по-рано.**

### Имам ваксинация, трябва ли да се тествам?

Да, тестването ще продължи и след ваксинацията. Тя не Ви предпазва от заразяване с вируса и неговото разпространяване.

### Ако ме посещава група и един от членовете има положителен резултат - останалите лица могат ли да проведат посещението?

Ако са пътували всички заедно в един автомобил, това ще задейства Test and Trace и посещението няма да може да се състои. Ако са пътували отделно, лицето с положителен резултат няма да може да присъства на посещението, но останалите от групата ще могат.

### Ще изгубя ли визитата, ако аз или мой посетител имаме положителен резултат?

Не, визитата няма да се състои, но Вие няма да я загубите от полагаемите. Ще може да пренасрочите визитата за по-късна дата.